Michael Tokeskov Mikkelsen – Seniorpartner, Projektchef og Head of QA/RA

Michael er ansvarlig for udviklingen af Technolutions ydelser inden for Quality Assurance (QA) og Regulatory Affairs (RA), der er et indsatsområde i stadig vækst. Michael har stor erfaring i udvikling af medical devices og arbejder primært i grænseområdet mellem R&D og QA, f.eks. med udarbejdelse af QA-strategi og dokumentation. Desuden koordinerer han samarbejdet med en række tilknyttede specialister inden for både QA og RA.

Michael er projektleder på eksterne projekter for kunders udviklingsteams og mange af de projekter, Technolution gennemfører i eget regi.

Som seniorpartner vil Michael deltage i strategiarbejdet for den fortsatte udvikling af Technolutions kompetencer, med særlig fokus på integrationen af R&D, QA og RA.

Michael er uddannet civilingeniør og har mere end 25 års erfaring i udviklingen af medical devices, heraf 20 år som projektleder. Han har været i Technolution de seneste 4 år.

Citat

“Vi har med succes arbejdet på at tilføre Technolution nye kompetencer, således at vi kan varetage hele udviklingsopgaven for et medical device, inklusiv CE-mærkning og FDA 510(k) approval. Med den nye ejerstruktur bliver både ansvaret og incitamentet for den fortsatte udvikling af Technolution endnu stærkere. Jeg ser frem til at deltage i dette arbejde.”